kurumikz/Cleaned-Kazakh-Wikipedia huggingface dataset:
Бехтерев ауруы

Бехтерев ауруы деп буындардың ,соның ішінде омыртқа бағанасы буындарының созылмалы жүйелі қабынуын айтады. Осыған байланысты омыртқа бағанасы өз әрекетін жоғалтып белгілі бір қалыпта, қимылсыз бекіп қалады. Бұл науқас жастарда, көбінесе ер адамдарда болады. Этиологиясы Осы аурудың шығуында ішек және зәр жолдарының инфекцияларына зор көңіл бөлінеді. Бұл аурудың дамуында тұқым қуалау белгілерінің орны бөлек, аурулардың 90 пайызынан көбінде HLA В27 антигендері табылған, аурудың жақын тумаларының 3 пайызы осы ауруға шалдығатыны анықталған. Пантогенез Бехтерев ауруында организмде дәнекер ұлпаның метаплазия жолымен шеміршек және сүйек ұлпаларына айналуын күшейтетін, химиялық құрылысы, қай жерде түзілуі белгісіз, зат пайда болады. Патологиялық анатомиясы Патологиялық процесс синовиальды қабықтардың пролиферативті қабынуынан басталады, қабыну сіңбелері лимфоциттерден және макрофагтардан тұрады. Қысқа мерзімнен кейін осы жерде әуелі фиброзды, кейін сүйекті анкилоз дамиды. Буын қабында, синовиальді қабықтарда, басқа да жұмсақ ұлпаларда алдымен шеміршектену процесі жүреді. Осы типтегі өзгерістер омыртқааралық шеміршекте, фирбозды шеңберде, жалғамаларда дамиды. Бехтерев ауруында буыннан тыс жерлерде өзгерістер болады. Аурулардың 25 пайызында жіті ирит, иридоциклит,кератит және коньюнктивит, ал 2-8 пайызында аортит байқалады. Дереккөздер
Шегреннің құрғақ синдромы

1933 жылы швед офтальмологы H. Sjogren көз және ауыз қуысының құрғақтығымен бірге полиартрике ұшырау заңдылықтарын анықтап, бұл сырқаттың негізінде жас және сөл бездерінің қабынуы жатады деп көрсеткен. Кейінірек бұл сырқат Шегрен синдромы деген ат алды. Аурудың жеке өзін алғанда Шегрен ауруы деп атаса, басқа аурулармен бірге немесе сол аурулардан кейін дамығанда Шегрен синдромы деп атайды. Этиологиясы Белгісіз, бірақ осы аурудың келіп шығуында генетикалық бейімділіктің маңызы бар. Патогенезі Шегрен ауруы аутоиммунды, оның ішінде иммунды-кешенді сырқаттар қатарына жатып, ревматизмдік аурулар тобымен бірге дамиды. Осы ауруларды шақырушы себептердің Шегрен ауруына қатысы бар. Патологиялық анатомиясы Шегрен ауруында организмдегі барлық шырышты қабықтар құрғап, сол жерде қабыну процесі дамиды. Осы ауруға өте тән белгілерге көз қабықтарының қабынуы кератоконьюнктивит, ауыз қуысының қабынуы-ксеростомия кіреді. Өздерінен секрет бөліп шығарушы сөл,өңеш,асқазан бездерінің стромасында лимфоциттерден , плазмалы клеткалардан құралған сіңбелер көрінеді. Осы жердегі лимфоциттердің Т-хелперлерге жататыны анықталған. Бірте-бірте без эпителиі семіп, жойылып, оның орнын дәнекер ткань басады. Осыған байланысты 5-6 жыл ішінде бездер қызметі бұзылып, шырышты қабықтар құрғап қабыну процесі басталады. Бауырда лимфоидты сіңбелер және холангит , бүйректерде аралық немесе иммунды-кешенді нефрит, буындарда -артрит, лимфа бездерінде -гиперплазия және т.б. өзгерістер дамиды. Шегрен синдромы ревматоидты артрит және жүйелі қызыл волчанкада кездеседі. Дереккөздер
Дерматомиозит

Дерматомиозит- бұл қаңқа және бірыңғай салалы бұлшықеттердің және терінің жүйелі қабынуы. Егер қабыну тек бұлшықеттермен шекараланса, оны полимозит деп атайды. Этиологиясы мен патогенезі Дерматомиозиттің дамуында ұзақ сақталып қалған вирусты инфекциялардың маңызы зор. Көп жағдайларда дерматомиозит кейбір ағзалар ісіктерімен қатар дамиды, бұны паранеоплазиялық дерматомиозит деп атайды. Бұл патология екі себепке байланысты болады: 1)осы ісіктер мен бұлшықет антигендерінің бір-біріне ұқсастығы; 2)ісіктің ыдырауына байланысты түзілген заттар әсерінде бұлшықет ұлпаларының антигендік құрамының өзгеріп, аутоиммунды реакцияның дамуы. Осы сырқаттар қанында әртүрлі аутоантигендердің , иммунды кешендердің бұлшықет ұлпасына қарсы бағытталған лимфоциттердің табылуы, Т-лимфоциттердің азайып кетуі бұл ауруларды аутоиммунды аурулар қатарына жатқызуға мүмкіндік береді. Дерматомиозитте , иммунды жүйе ауруларына тән HLA 88 антигендері жиі ұшырайды. Патологиялық анатомиясы Осы сырқаттар жиі дамитын бұлшықет топтары атрофияланып қатайып қалады. Микроскоппен көргенде бұл жерде дистрофия, қабыну, атрофия және фиброз процестері көрінеді. Қабыну ошақты түрде өтіп, оның сіңбелері негізінен лимфоциттерден, плазмалы клеткалардан түзілген болады. Олар бұлшықеттің аралық дәнекер ұлпасында көрінеді. Қабынумен қатар бұлшықеттерде вакуолді дистрофия, регенерацияға тән көп ядролы клеткалар табылады. Осы өзгерістер нәтижесінде бұлшықет семіп орнын дәнекер ұлпа басады, кейде бұл жерге кальций тұздары шөгіп қалады. Қабынуға байланысты теріде қызару ошақтары пайда болады. Ауру өлімі осы процестер жұтқыншақ, көмей, көкетте дамығанда, тамақтың тыныс алу жолдарына түсуіне байланысты туатын асфиксия немесе пневмониядан болады. Дереккөздер
Бат (Англия)

Бат ( , ) - Сомерсет графтықтағы Эйвон өзенінің жағалауында орналасқан Англиядағы қала. Халқы - 83,992 мың адам (2001 ж.). Ерте заманнаң қала емдік шипалы батпағымен аты шыққан. Қаланың назар аударарлық орындары
Крон ауруы

Крон ауруы алғашқы рет , 1932 жылы, регионарлы энтерит деген атпен белгілі болып, осы ауру тек ащы ішектің соңғы бөлігінде кездеседі. Қазіргі кезде бұл аурудың ішек-қарын жүйесінің кез келген бөлігінде кездесуі мүмкін екендігі анықталды. Крон ауруы созылмалы сырқаттар қатарына жатып ішекқарын жүйесінде тән емес гранулематозды қабынудың дамуымен сипатталады. Бұл ауру кейде өңеште кездеседі. Этиологиясы мен патогенезі Крон ауруының шығу себептері белгісіз , бірақ көпшілік зерттеушілер оның этиологиясын арнайы емес жаралы колитпен қосып қарайды. Бұл аурудың 35 пайызы отбасына байланысты дамиды. Тоқ ішекке қарсы бағытталған аутоантиденелер Крон ауруында , жаралы колиттегідей жиілікте табылады. Иммунды кешендердің ішек ұлпасына шөгіп қалуы сол жерде гранулемалар түзілуінің бірден-бір себебі болып есептеледі. Васкулиттердің дамуы және ішектен басқа ағзалардың зақымдануы, осы кешендердің қан тамырларына шөгіп қалуымен түсіндіріледі. Мұнда антиденелер ішектің кілегейасты және ет қабаттарында да табылған , ішектің барлық қабаттарының қабынуы антиген-антидене реакцияларымен тікелей байланысты.Бұл ауру үшін иммунологиялық реакциялардың ішінде жоғары сезімділіктің тежелу түрінің дамуы тән. Патологиялық анатомиясы Крон ауруының көптеген белгілері бойынша жаралы колиттен айырмашылығы бар. 1)Бұл ауру негізінен мықын ішекте ,аппендиксте және тік ішекте ,ал кейде ол ішек-қарын жүйесінің кез келген жерінде дамыса, жаралы колит тек тоқ ішек үшін тән болып, көбінесе тік ішектен басталады. 2)Осы ауруларға тән жара Крон ауруында саңылаудай тар, бірақ терең болып, әр түрлі бағытта жайғасып, "тас төсеген көше" көрінісін түзсе, жаралы колитте олар әртүрлі пішінді немесе домалақ, сопақша болады. 3)Жаралы колитте тоқ ішек диффузды өзгерсе, Крон ауруында қабыну ошақты болып, екі ошақ арасында өзгермеген ішек ұлпасы жатады. 4)Крон ауруы үшін гранулематоз құбылысының дамуы тән, олар эпителиоидты және Пирогов -Лангханс типіндегі алып клеткалардан түзілген. 5)Крон ауруында лимфоидты элементтердің гиперплазиясы көрінсе, жаралы колит үшін лимфа түйіндерінің, ішек лимфоид ұлпасының семуі тән. Асқыну түрлері Крон ауруы үшін ішектер арасында және оның сыртында жыланкөз пайда болуы өте тән, олар көбінесе тік ішек айналасында кездеседі. Ішек саңылауының тарылуы созылмалы, кейде жедел ішек түйілуіне алып келеді. Дереккөздер
Бүйрек ісіктері

Бүйректерде эпителий ісіктері басқа ісіктерге қарағанда жиі кездеседі. Ісіктер бүйрек паренхимасының және түбекше ісіктері болып екіге бөлінеді. Бүйрек паренхимасынан аденомалар мен рак өсіп шығады. Аденомалар жасушаларының боялу қасиеттеріне қарап:көкшіл цитоплазмасы негізгі бояулармен қанық боялатын, "күңгірт жасушалы", қызғылт және ашық реңді жасушалы түрлерге бөлінеді. Рак ісік жасушаларының микроскопиялық құрылыстары бойынша:ашық реңді жасушалы, түйіршікті жасушалы, ұршық тәрізді жасушалы және безді түрлеріне бөлінеді. Бүйректің қатерлі ісігінің ерекше түріне нефробластома кіреді. Бұл ісік тек қана 1-5 жастағы балаларда кездесіп, олардың қатерлі ісіктерінің 20 пайызын құрайды. Микроскоппен қарағанда бұл ісік ұрық дәуіріндегі енді дамып жатқан бүйректі еске түсіреді. Вильмс ісігі үшін осы эпителилі компонентпен бір қатарда мезенхималы компоненттің болуы шарт. Егер мезенхима компоненттерінде қатерлі ісік белгілері табылса, ісіктің бұл түрін аденосаркома деп атайды. Бүйрек түбекшесінен папиллома және рак өсіп шығады. Жасушалық құрылысына қарап рактың: бір-біріне өтуші жасушалы, жалпақ жасушалы және аденокарцинома түрлерін ажыратады. Негізінен бұл обыр түрлері бір-біріне өтуші жасушалардан түзілген болып, ісік папиллома тәрізді бүртіктене түбекшенің ішіне қарай өсіп тез некрозға ұшырайды. Жиі-жиі ісік түбекше ішін толтырып, несепағарды тығындап , оның айналасындағы ұлпаларға өсіп кіре бастайды. Осыған байланысты пиелонефрит, гидронефроз, егер инфекция түссе пионефроз дамиды. Ісік қуыққа имплантация жолымен таралады. Ісіктер негізінде гемотегенді жолмен бауырға, өкпеге, сүйектерге метастаз береді, лимфогенді метастаздар аймақтық лимфа түйіндерінде табылады. Бүйрек рагінің дамуында бүйрек тасы ауруының , кейбір химиялық заттардың маңызы зор. Дереккөздер
Қалқанша без маңындағы бездер сырқаттары

Бұл бездер өте кішкене, саны да, салмағы да әртүрлі. Қалқанша без жанында төрт без табылып, олардың массасы орташа алғанда 0,35 г болады. Қалқанша без маңындағы бездер организмдегі кальция және фосфор алмасуына қатынасады. Без функциясының әлсіреуін гипопаратиреоз, ал күшеюін-гиперпаратиреоз деп атайды. Гипопаратиреоз осы бездердің туғанда болмауында немесе толық жетілмегенінде , ал кейде операцияға байланысты алып тасталғанда дамиды. Кейде осы жердегі қабыну, жарақат, амилоидоз осы сырқатқа соқтырады. Бұл ауруда қанда кальций мөлшері кеміп ,фосфор мөлшері асып кетеді. Гиперпаратиреоз осы бездердің гиперплазиясы, аденомасы немесе қатерлі ісігіне байланысты дамиды. Бұл кезде бездің жалпы массасы 100 грамға дейін жетуі мүмкін. Гиперпаратиреоз үшін кальций мөлшерінің қанда көбейіп, фосфордың азайып кетуі тән. Осыған байланысты сүйектер морт сынғыш болып қалады. Бұл науқас паратиреоидты остеодистрофия немесе Реклингаузен сырқаты деген ат алған. Паратирин әсерінде сүйек ұлпасы қайта құрыла бастайды, ол жерде сүйектің түзілуінен де оның сорылуы- резорбциясы-басым болады. Сүйектегі тұздар азайып, оның орнына сүйекке тән-остеоид ұлпасы, фиброзды ұлпа түзіледі. Осы өзгерістер нәтижесінде сүйектер сынып, қаңқа пішіні бұзылады. Сүйек сынған жерлерде фиброзды, шеміршекті ұлпа, ұйыған қан, оның айналасында алып жасушалар, фибробластар көрінеді. Гиперпаратиреоздың бүйрек, сүйек және аралас түрлерін ажыратады. Оның бүйрек формасы бүйректе тас пайда болуымен және бүйректің бөліп шығару қызметінің бұзылуымен сипатталады. Өкпеде, асқазанда, теріде кальций метастаздары пайда болады. Дереккөздер
Бата (мағына)

Бата: * Бата - адал ниет, жақсы тілек білдірудің ұлттық дәстүрі. * Бата - Ежелгі Мысыр мифологиясының тәңірі. * Бата - Болгарияда Бургасс облысындағы елді мекен. * Бата - Чад республикасындағы аймақ. * Бата - Экваторлық Гвинеядағы қала. * Бата - соқпалы музыкалық аспап. * Бата — испания футболшысы.
Бата (Экваторлық Гвинея)

Бата - Экваторлық Гвинеяның құрлық бөлігінің басты қаласы, Атлант мұхитының Гвинея шығанағындағы порт, Литорал провинциясының әкімшілік орталығы. Халқы - 50 023 тұрғын 1994 жылы, 132 235 адам 2001 жылы, 207 765 тұрғын 2008 жылы, 250 770 тұрғын 2012 жылы. Шетке ағаш, кофе, какао, пальма жаңғағы мен майы осы порт арқылы шығарылады. Цемент зауыты, ағаш тілетін кәсіпорын, аэропорт бар . Дереккөздер
Ақпараттың өлшем бірліктері

Қазіргі заманғы компьютерлер сандық, мәтіндік, сызбалық, дыбыстық және бейнеақпаратпен жұмыс істей алады. Ақпараттың осы бес түрі бір сөзбен мультимедия деп, осы бес түрлі ақпаратпен жұмыс істеуге қабілетті компьютер мультимедиялық деп аталады. Компьютер кез келген ақпарат түрін сандық пішімге ауыстырады. Компьютерге енгізу кезінде әрбір әріп белгілі санмен таңбаланады., ал сыртқы құрылғыларға (басып шығарғыш немесе бейне бетке) шығару кезінде адам қабылдай алу үшін осы сандар бойынша әріптер кескінделеді. Әріптер жиынтығы мен сандар арасындағы сәйкестік нышандарды кодтау деп аталады. Компьютердегі ақпарат бірлігі бір бит, екілік разряд болып табылады, ол 0 немесе 1 мәндерін қабылдай алады. Әдетте компютерлердің әмірлері жекелеген биттермен емес, бірден сегіз битпен жұмыс істейді. Тізбекті сегіз бит байтты құрайды. Бір байтта 256 мүмкін нышанның біреуінің мәнін кодпен жазуға болады. Бұдан гөрі үлкенірек ақпарат бірліктері килобайт – 1024; мегабайт – 2024 Кбайт және 1024Мбайтқа тең гигабайт болып табылады. Дереккөздер Қазақстан Республикасында ақпараттық теңсіздікті төмендету бағдарламасы бойынша халықты компьютерлік сауаттылыққа оқыту жөніндегі оқу-әдістемелік құрал 2007ж.
Диск жетектері

Диск жетектері - бұл алуан түрлі тасымалдаушылардан мәліметтерді шығарып оқуға және жазуға арналған физикалық құрылғылар. Диск жетектері ішкі (жүйелік қорапқа қоса салынған) НЕМЕСЕ СЫРТҚЫ БОЛАДЫ ЖӘНЕ кабель не өткізгішсіз жалғастыру арқылы компьютерге қосылады. Ішкі диск жетектерінің әрқайсысына екі кабель жалғағанда: мәліметтер кабелі (жалпақ сұр түсті кабель немесе “желек” (шлейф) және қоректену кабелі (жіңішкерек болады). Мәліметтер кабелі диск жетегін аналық тақшаға, қоретену кабелі – қоректену қорабына қосады. Дәл осндай кабельдер сыртқы диск жетектерінде же бар: мәліметтер кабелі коипьютер порттарының біріне, қоректену кабелі – қорек көзіне қосылады. Дереккөздер Қазақстан Республикасында ақпараттық теңсіздікті төмендету бағдарламасы бойынша халықты компьютерлік сауаттылыққа оқыту жөніндегі оқу-әдістемелік құрал 2007ж.
Алмалы дискілерге арналған диск жетегі

Алмалы дискілерге арналған диск жетегі 3,5 – дюймдік дискеттерді оқиды. Бұл дискілер ауыстырылатын тасымалдаушылар болып табылады, олардың сыйымдылығы 1,44 Мб. Оларға әдетте кейбір қосымша бағдарламаларда (Word секілді) әзірленетін құжаттар немесе алмалы дискілерден тікелей іске қосуға болатын онша үлкен емес бағдарламалар жазылады. Компьютерде алмалы дискілерге арналған диск жетегіне «А» әрпі белгіленеді. Дереккөздер Қазақстан Республикасында ақпараттық теңсіздікті төмендету бағдарламасы бойынша халықты компьютерлік сауаттылыққа оқыту жөніндегі оқу-әдістемелік құрал 2007ж.
Caps Lock

CapsLock — компьютер пернетақтасындағы перне. Бас әріп режимін бекіту үшін қолданылады ( пернесін пайдалану қажет емес). пернесін қайталап басып, бас әріптер енгізу режімін болдырмай тастауға болады. Дереккөздер
Delete (перне)

Delete пернесі – компьютер пернетақтасындағы перне. Жүгіргінің үстінде немесе оның оң жағында тұрған нышанды жояды. Windows-та белгіленген элементті жою немесе себетке орналастыру үшін қолданылады. Дереккөздер
Курсор басқару пернелері

Курсор басқару пернелері , , , курсорды бейне бет бойымен өзіне сәйкес бағытта жылжытады. Курсор басқару пернелеріне сондай-ақ , , , пернелері де жатады. Пайдаланған әдебиеттер * Қазақстан Республикасында ақпараттық теңсіздікті төмендету бағдарламасы бойынша халықты компьютерлік сауаттылыққа оқыту жөніндегі оқу-әдістемелік құрал 2007ж.
Backspace

Backspace пернесі – Enter пернесінің үстінде орналасқан бағдаршалы перне. Ол жүгіргінің сол жағында тұрған нышанды жояды. Дереккөздер Қолданылған әдебиет * Қазақстан Республикасында ақпараттық теңсіздікті төмендету бағдарламасы бойынша халықты компьютерлік сауаттылыққа оқыту жөніндегі оқу-әдістемелік құрал 2007 ж.
Мандзай

Мандзай - екі адамның: цуккоми мен бокэнің сахнада өте жоғары жылдамдықпен қимылдап ойнайтын Жапониядағы дәстүрлі комедиялық жанр. Бір уақытта бокэ әңгіме айтып жатып, ақымақ қылық жасаса, цуккоми оның үстінен мысқылдап күліп тұрады. Театр репертуары осындай әлемдік жанрлармен толығып жатса, халықтың деңгейін рухани жағынан өсіріп, талғамын арттырады. Театрдың тарихи жағынан қалыптасып, даму, өсіп-өркендеу жолы әрбір ұлттың, әр халықтың өмір-тұрмысымен, олардың жалпы тарихымен және тұрлаулы мәдениетімен тығыз байланысты. Дереккөздер 1. "Музыка әлемі" кітабы, 2008ж, 69 бет 2. http://massaget.kz/
Фьяба

Фьяба (итал: fiaba – Ертегі) — Карло Гоцци құрған италиялық театр мен драматургия саласына ортақ жанр. Фьяба диалектикалық суырып салмалық оқиға негізінде жазылатын траго-комедиялық әңгіме. Театр әдетте өз заманының озық идеяларын бойына сіңіре отырып, ізгілік мұраттарын паш еткенде, ең бастысы адамның өмірлік және рухани ой-мақсаттары мен оның күрделі ішкі жан дүниесін терең де шынайы ашып бейнелегенде ғана ол өзінің жоғары көркемдік сатысына көтерілумен қатар қоғамдық-әлеум. Театрдың тарихи жағынан қалыптасып, даму, өсіп-өркендеу жолы әрбір ұлттың, әр халықтың өмір-тұрмысымен, олардың жалпы тарихымен және тұрлаулы мәдениетімен тығыз байланысты. Дереккөздер 1. "Музыка әлемі" кітабы, 2008ж, 72бет 2. http://massaget.kz/
Бата (футболшы)

Агустин Сауто Арана (; 11 мамыр 1908, Баракальдо — 21 тамыз 1986, Валье-де-Трапага), Бата лақап атымен белгілі - Испания футболшысы, шабуылшы. "Атлетик Бильбао" сапында 4 мәрте футболдан Испания чемпионы атағына еге болған. Жетістіктері Клубтық Атлетик Бильбао * Испания чемпионы: 1929/30, 1930/31, 1933/34, 1935/36 * Испания кубогы: 1930, 1931, 1932, 1933 * Пичичи жүлдесі: 1930/31 Сілтемелер *[https://www.national-football-teams.com/player/16549.html Профилі]
Beast

Highlight - оған дейін Beast, Оңтүстік Кореялық-қытайлық боиз-бэнд. Біріншіден топтың аты ∀ΔΣ болды (Boys to Search for Top -- Шыңды іздеген балалар) бірақ, дебютқа бірнеше күн қалғанда топтың аты BEAST-қа өзгерткен (Boys of the EAst Standing Tall — Шыңда тұрған шығыстың балалары) Топ мүшелері # Yoon DooJoon (윤두준) Дуджун -(4.07.89 жетекші,вокалшы,рэперші) - «One Day» тобына кандидат болды.JYP Entertainment-те машықтанушы болды. # Jang HyunSeung (장현승) Чан Хёнсын -(3.09.89 вокалшы, басты биші) - Big Bang тобының мүшесі болуға дайындалды, Бірақ оны шығырып жіберді. # Yong JunHyung (용준형) Ён Чунхён -(19.12.89 композитор, басты рэперші, биші) - Xing тобында болды. Топтан шығып кеткені үшін оны сотқа берді. Чунхён соттан жеңді. # Yang YoSeob (양요섭) Ян ЁСоб -(5.01.90 Басты вокалшы) - JYP Entertainment-та машықтанушы болды. # Lee KiKwang (이기광) Ли Кикван -(30.03.90 Бастаушы вокалшы, бастаушы биші, топтың беті) - Леди Гаганың Кореядағы концертің ашты. # Son DongWoon (손동운) Сон Донун (6.06.91 Вокалшы, макнэ) - JYP Entertainment-та көп уақыт машықтанушы болды. Бірнеше рет Cube Entertainment-қа тыңдалымынан бірнеше рет қатысты, еңбекқорлығының арқасында топқа түсті. Дереккөздер
Бизнес-періште

Бизнес-періште немесе періште-инвестор (, , ) — стартап, ерте кезеңдегі инновациялық жобаларға қайтарым табу мақсатында (мыс. акцияларға иелік ету арқылы) капитал салатын тұлға. «Періштелер» әдетте үшінші тұлғалардың қаржысын венчурлік қорлар арқылы басқаратын венчурлік капиталисттерге қарағанда, өздерінің ақшаларын салады. Этимологиясы «Періште» ұғымы Бродвейде театралдық көріністерге қаржылай қолдау көрсеткен ауқатты тұлғаларды атауға қолданылған. 1978 жылы, Вильям Ветцел өзінің ғылыми-зерттеу жұмысында АҚШ-та қор жинаумен айналысқан кәсіпкерлерді қолдаған инвесторларды «періште» деп атағаннан кейін бұл ұғым қолданысқа енді. Дереккөздер
Massive Assault

Massive Assault — Wargaming.net студиясымен 2003 жылы жасалынып, Медиа-Сервис 2000 компаниясымен шығарылған компьютерлік ойын. Massive Assault 3D қозғалтқышта құрылып, өзіндік политикалық жүйесі арқылы ойын барысындағы теңгерім кез келген жаққа ауқып кету мүмкін. Ең алғанқы Massive assault 1955 жылы үстел ойыны ретінде жарық көрген, уақыт өте келе пікірлес екі команда ойында кеткен қателіктер мен теңгерімді дұрыстауды қажет еткен «Iron Age» атты прототип ойыны шықты. Ойын ерекшелігі * «Құпия одақтас» концепциясында дағдыланған, өзіндік политикалық жүйе; * Өзіңнің деңгейіне сәйкес тез арада әріптесіңді табуға мүмкіндік беретін, multiplayer; * Турнирлар, кланды соғыстар, марапаттар мен рейтинг жүйесі; * Стратегияны максималды қызық ететін, 26 юнит; * Ақылды жасанды интеллект; * hotseat режимі; * Картаны редакторлау. Сюжет 2056 жылы болған соғыста, "Демократиялық альянс", Жамандық бiлiг елдерін жеңіп шығады. Бірнеше жыл соң "Еркiн ұлттардың одағы" жасалып шығарылады. Содан бастап, әлемде тыныштық орнатылады. Технологиялқ жаңалықтар тез арада космосқа көшу үшін жаңа жерлерді бақылау мақсатымен, бақылаушы экспедицияны жебереді. Бірақ тыныш өмір ұзаққа созылмады. 2094 тен 2101 жылдар аралығында, Финляндияда, Германияда, Японияда революциялық соғыс басталды. Келесі ел Ресей... Осы уақыт аралығы әлемде Қаранғы Лига тобының жаралуымен сәйкес келді. Осы топ үлкен, беделді корпорациялармен қамтылып отырды.Көптеген елдер демократиялық келбеттерін өзгертіп, тоталитаризацияға ұшырады. Екі жақ ұрысы, қаруланған соғыспен аяқталады деген қорқыныш болып, барлық ел, шаштың бір талшығында тұра қалды. Мекендердің қарулануы, күн сайын күшией берді... Космостағы экспедиция мәртебесіне жетіп, тұруға ыңғайлы жерлер ашылып, сол кезде колонизация басталды. Сонымен тағы да бір соғыс басталды. Жер қуатын әлсірету үшін, Лига, Еркiн ұлттың бір планеталарына шабуыл жасайды. Осы кезде Сіз "Еркiн ұлт" тобымен басқарып, шабуылды тоқтатуыңыз қажет. Геймплей Ойын барысы қызық, сонымен қатар қатты қиын емес. Өзге стратегияларға қарағанда, Massive Assault-та дипломатия жоқ. Ойын бірнеше фазаларға бөлінген: 1) Ойнда әріптестерді тауып алып, оларды сатып алу; 2) Өздеріңіздің арсеналындағы барлық күштермен қолданып көреу; 3) Қол астындағы барлық елдерден салық жинап, юниттарды дамыту; 4) Жаңа серіктестерді ашу; Елді мекенді жаулап алу үшін, өзіндік арнайы стратегия құрап, астанасын басып алу қажет. Ойын өте қызықты және мультиплэйер секілді жаңартулар арқасында, сіз басқа да адамдармен соғыса аласыз. сонымен қатар оқиға шиеленсуі Сіздің қолыңызда. Ойыннң келесі сериялары * Massive assault Network; * Massive Assault: Domination/Phantom Renaissance; * Galactic Assault: Prisoner of Power; * Massive Assault Network 2. Сыртқы сілтемелер * http://www.massiveassault.com
Путин — хуйло!

Путин хуйло! (, ) — Ресей президенті Владимир Путин туралы украин халық әні. Украин төңкерісінен кейін Путиннің сол елге қатысты саясатына (2014 жылы Ресейдің Қырым мен оңтүстік-шығыс Украинадағы сепаратизмді қолдауына) байланысты пайда болған. Мәтіні: Путин хуйло! ла-ла-ла-ла-ла-ла-ла-ла ла-ла-ла-ла-ла-ла-ла-ла ла-ла-ла-ла-ла-ла-ла-ла Тарихы Ең бірінші рет 2014 жылы 30 наурызда Харьков қаласында «Металист» пен «Шахтер» футбол клубтарының кездесуінде орындалды. Дереккөздер Сыртқы сілтемелер
Футболдан 2014 жылғы әлем біріншілігі (іріктеу турнирі)

2014 жылғы әлем біріншілігінің іріктеуі 2011 жылы 15 маусымда басталып, 2013 жылы 20 қарашада мәресіне жетті. ФИФА құрамындағы 208 құраманың 203-і іріктеуге қатысып, 31 жолдаманы сарапқа салды. 32-ші жолдама турнир ұйымдастырушы Бразилияға тиесілі болатын. Құрлықтарға бөлінген жолдамалар саны * Еуропа (УЕФА) — 13 * Оңтүстік Америка (КОНМЕБОЛ) — 4, 5 * Солтүстік Америка (КОНКАКАФ) — 3, 5 * Африка (КАФ) — 5 * Азия (АФК) — 4, 5 * Океания (ОФК) — 0, 5 Финалдық турнирге жолдама алғандар Құрлықаралық плей-офф Азия (АФК) — Оңтүстік Америка (КОНМЕБОЛ) Солтүстік Америка (КОНКАКАФ) — Океания (ОФК) Мергендер 11 гол * Дион Макколи * Робин Ван Перси * Луис Суарес 10 гол * Питер Байерс * Лионель Месси * Эдин Джеко * Орибе Перальта * Блас Перес 9 гол * Гонсало Игуаин * Джерри Бенгтсон * Радамель Фалькао Сілтеме * [http://www.fifa.com/worldcup/preliminaries/index.html ЧМ 2014 на fifa.com]
Марокко коммунистік партиясы

Марокко коммунистік партиясы (МКП) 1920 жылдан Мароккада өмір сүрген жекелеген коммунистік топтардың негізінде 1943 жылы қарашада құрылды. Марокко коммунистік партиясының 1-съезі (1946, сәуір) Марокко халқына үндеу тастап, елдің тәуелсіздігі мен демократиялық бостандық жолындағы күресте күш біріктіруге шақырды. «Марокконың бірлестігі мен тәуелсіздігі үшін» атты манифесте (1946 жылы тамызда) Марокко коммунистік партиясы бір тұтас ұлттық майдан құру қажеттігін атап көрсетті. 1953-56 жылы француз отаршылдарына қарсы қарулы күреске коммунистер белсене қатысты. Марокко тәуелсіз мемлекет болып жарияланғаннан кейін (1956), Марокко коммунистік партиясы ұлттық тәуелсіздікті нығайтуды, Мароккодан шетелдік әскерлерді шығаруды, шетелдік әскери базаларды жоюды, банкілерді, кен компанияларын национализациялауды, аграрлық реформалар жүргізуді жақтады. Марокко коммунистік партиясына әлденеше рет тыйым салынып (1952, 1959,1960) , жетекешілері қуғынға түсті. 1958 жылы шілдеде Марокко коммунистері Азаттық және социализм партиясын (АСП) құрғандығын жариялады. Дереккөздер Қазақ совет энцеклопедиясы
Лондон конференциясы

Лондон конфенренциясы (1956) – Суэц каналы жөніндегі мәселені талқылауға арналған конференция. 1956 жылы 16-23 тамызда Лондонда өтті. Оған 22 елдің – КСРО, АҚШ, Англия, Франция, ГФР, Швеция, Норвегия, Дания, Италия, Нидерланд, Түркия, Испания, Португалия, Үндістан, Индонезия, Иран, Пакистан, Шри Ланка, Эфиопия, Жапония, Жаңа Зеландия және Австрия – өкілдері қатынасты. Египет конференция жұмысына қатысудан бас тартты. Англия мен Франция Египет үкіметінің Суэц каналы және канал компаниясын национализациялау туралы декретті жоққа шығарып, каналды өз қолдарында ұстапқалуға тырысты. Бұл мәселені талқылау күткендегідей нәтиже бермеді. Конференция мәжіліс протоколдарын өзінің председателі арқылы Египет үкіметіне табыс етуге келісті. Батыс державаларының конференциядан сыртқары құрған «бестік комитеті» Суэц каналын басқару жөнінде халықаралық арнаулы орган құрып, Египетті каналды пайдалану праволарынан айыруды ұсынды. Империалистердің бұл әрекеті де сәтсіздікке ұшырады. Дереккөздер Қазақ совет энцеклопедиясы
Лозанна конференциясы

Лозаннна конференциясы (1922 – 23) – Таяу Шығыс мәселелері жөнінде Лозанна қаласында (Швейцария) өткізілген халықаралық конференция. Ол 1922 жылы 20 қарашадан 1923 жылы 24 шілдеге дейін жүргізілді. Лозаннна конференциясында Англия, Франция, Италия, Жапония, Румыния, Грекия, Югославия және Түркия қатысты. АҚШ өзінің бақылаушысын жіберді. Қара теңіз бұғаздары жөніндегі мәселелерді талқылауға Г. В. Чичерин бастаған Кеңес Одағы өкілдері және Болгария қатысты. Басқа ұсақ мәселелері жөнінен Албания, Бельгия, Нидерланд, Испания, Португалия, Норвегия және Швеция өкілдері шақырылды. Лозаннна конференциясының негізгі мәселесі Түркиямен бітім шартын дайындау, Босфор және Дарданелл бұғаздары режимін анықтау болды. Кеңес Одағы өкілдері В. И. Ленин белгілеген үш принципті: Түркияның ұлттық талаптарын қаннағаттандыру, барлық бұғаздарды соғыс кезінде де, бейбітшілік кезінде де соғыс кемелері үшін жабық ұстау, сауда теңіз қатынасына толық бостандық жасауды ұстанды. Ағылшын делегациясы Қара теңіз бұғаздары аймағын соғыс қауіпінде ұстау мақсатын көздеді. Барлық уақытта бұғаздар соғыс және сауда кемелері үшін ашық болуын талап етті. Лозаннна конференциясы Англияның ұсынысын қабылдады. Кеңес Одағы бұл конвенцияны ратификациялаған жоқ. Лозаннна конференциясы 1923 жылы 24 шілдеде Лозанна бітім шартына, бұғаздар конвенциясына және басқа 15 келісімге қол қоюмен аяқталды. Бұғаздар жөніндегі конвенция 1936 жылы Монтре конференциясында қайта қаралды. Лозаннна конференциясында қол қойылған қалған 15 құжат тұтқындарды қайтару, грек және түрік азаматтарын өзара айырбастау т. б. жеке мәселелерге арналды. Дереккөздер Қазақ совет энцеклопедиясы
Липецк облысы

Липецк облысы – Ресей құрамындағы субъект, облыс. Әкімшілік орталығы — Липецк қаласы. 2010 жылғы санақ бойынша халық саны 1,173,513 адамға тең. Тарихы Облыстың қазіргі түрі 1954 жылы 6 қаңтарда КСРО Жоғарғы Кеңесінің Президиумы шешімімен құрылған. Оның жері Воронеж, Рязань, Тамбов, Тула, Орёл облыстарының бұрыңғы жерінен алынған еді. Халқы Ұлттық құрамы 2010 санақ бойынша халқын негізінен орыстар (96,3%) құрайды, басқа ұлт өкілдері ішінен украиндар (0,9%), армяндар (0,6%) және әзербайжандар (0,3%) бар. Діни құрамы Облыс халқының көпшілігі христиандар (74.3%; соның 71.3%-ы өзін Орыс православ шіркеуіне байланыстырса, қалған 3%-ы өзін олай сипаттамайды). Басқа дін өкілдері ішінен 1%-ы мұсылмандар және 1%-ы Славян нео-паганисттері. Оған қоса 15%-ы өзін «рухани, бірақ дінсіз» деп, 6%-ы атеист деп сипаттады және қалған 2,7% басқа дінге сенеді немесе жауап бере алмады. Қалалары Қала халқы 591 мың. Ірі қалалары: Липецк (508,887), Елец (108,404), Данков (21,064), Грязи (46,807). Дереккөздер * Российская Федерация. Центральная Россия. Центральный район. Волго-Вятский район. Черноземный центр,М,.1970,с. 765-81 (серия «Советский Союз») * Народное хозяйство Липецкой области за годы Советской власти. Статистич. сб., Воронеж, 1967.
Лесото коммунистік партиясы

Лесото коммунистік партиясы (ЛКП) – 1962 жылы 5 мамырда партияның программасы мен уставы қабылданған Құрылтай съезінде негізі қаланды. Программада Лесото коммунистік партиясы « Лесото Социалистік Республикасын құру мақсатын алға қойған жұмысшылар мен шаруалар партиясы» деп көрсетілген. Лесото коммунистік партиясы елдегі барлық саяси партиялардың прогресшіл күштерімен қарым-қатынас жасайды; бүгінгі таңдағы басты міндет: «қазіргі неоколониалдық тәртіпті жойып, оны экономикалық тәуелсіздік және әлеуметтік прогресс саясатын жүргізетін үкіметпен алмастыру үшін» демократиялық күштердің Біріккен майданын құру деп санайды. 1970 жылы ақпанда Лесото коммунистік партиясына тыйым салынды, партияның бас секретары Дж. Кена және председателі Ф. Матжи т. б. тұтқынға алынды. Лесото коммунистік партиясы өз жұмысын астыртын жағдайда одан әрі жүргізуде. Лесото коммунистік партиясы делегациясы Коммунистік және жұмысшы партияларының 1969 жылғы (Мәскеу) халықаралық кеңесіне қатысып, онда қабылданған документтерді мақұлдады. Лесото коммунистік партиясы демократиялық централизм негізінде құрылған. Жоғарғы органы – ұлттық конференция, конференциялар аралығында – ОК, ол Саяси бюро сайлайды. Партияға тыйым салынғанға дейін «Мажаммохо» журналын шығарып келді.
Windows (перне)

Windows пернесі Бастау батырмасының Бас мәзірін ашады. Басқару пернелері сияқты, ол да басқа пернелермен қолданыла алады. Мәтіндік мәзір бейнеленген перне тінтуірдің оң жақ пернесінің қызметін атқарады. Пайдаланған әдебиеттер Қазақстан Республикасында ақпараттық теңсіздікті төмендету бағдарламасы бойынша халықты компьютерлік сауаттылыққа оқыту жөніндегі оқу-әдістемелік құрал 2007ж.
Сандық бөлік

Пернетақтаның сандық бөлігінде пернесі режімі қосылып тұрған кезде, пернелер сандық ақпаратпен арифметикалық амалдар таңбаларын еңгізуге арналады. пернесі режімі қосылмаған кезде, сандық пернелер курсор басқару функцияларын атқарады. Пайдаланған әдебиеттер * Қазақстан Республикасында ақпараттық теңсіздікті төмендету бағдарламасы бойынша халықты компьютерлік сауаттылыққа оқыту жөніндегі оқу-әдістемелік құрал 2007ж.
Тінтуірдің сол жақ пернесі

Тінтуірдің сол жақ пернесін бір рет шерту – нысандарды ерекшелеу үшін қолданылады. Тінтуір жүгіргісінің нысанын үстіне апарып, бір рет шерту (басып , қайта жіберу). Тінтуірдің сол жақ пернесін екі рет шерту - терезені, құжатты ашу үшін немесе бағдарламаны іске қосу үшін қолдаланылады және пернесін басқанмен бірде қызмет атқарады. Жүгіргіні нысан үстіне апарып, екі рет жвлдам шерту қажет (тінтуір орнынан қозғалмауы тиіс). Сонымен қатар, тінтуірдің сол жақ пернесі бейне беттегі нысандардың орнын ауыстыру үшін қолданылады. Тінтуір көрсеткісін нысанның үстіне апарып, пернені басып ұстап тұрып, нысанды басқа орынға апарып, содан кейін пернені жібере салу керек. Пайдаланғанә дебиеттер Қазақстан Республикасында ақпараттық теңсіздікті төмендету бағдарламасы бойынша халықты компьютерлік сауаттылыққа оқыту жөніндегі оқу-әдістемелік құрал 2007ж.
Бата (барабан)

Бата - пішіні құм сағаты тәріздес, 2 мембраналы соқпалы музыкалық аспап, барабан. Йоруба халығының дәстүрлі агбегиджо ойын-сауық билерінде қолданылады. Бұл аспап йоруба халықының мифологиясымен тығыз байланысты және жаны бар тірі зат деп есептеледі. Аспапты сиқыршылық әдістер, діни жораларын қолданылып жасайды. Бата түрлері Әдетте дәстүрлі ансамбльді батаның 3 түрі құрайды: * Оконколо (Okónkolo) - ең кішкентай бата, ьек қана ритмді ұстап тұрады. Әдетте оны тәжірибесіз орындаушыларға береді. * Итотеле (Itótele) - орташа барабан. * Ийа (Iyá) - үлкен бас барабаны. Батаның бұл түрін ең тәжірибелі орындаушыға сенеді. Әншіні жетектеп, басты партиясын орындайды. Ийяның басына кішкене қоңыраулар қатайтылады. Дереккөздер Сыртқы сілтемелер * [http://learningobjects.wesleyan.edu/vim/cgi-bin/instrument.cgi?id=139 Virtual Instrument Museum:Bata drumming] * [http://www.afrocuba.ru/wiki/index.php/Бата Бата — afrocuba.ru]
Коста-Рика Ұлттық футбол құрамасы

Коста-Рика Ұлттық құрама командасы, лақап аты "Лос Тикос" — Коста-Риканың ұлттық құрамасы. КОНКАКАФ-қа кіретін құрамалар ішіндегі Мексика және АҚШ-тан кейінгі күшті құрама. Тарихы Коста-Рика футболдың ұзақ мәдениеті мен дәстүріне ие. Ұлттық құрама алғашқы ойынын Орталық Американың тәуелсіздігінің 100 жылдығына арналған чемпионатта 1921 ж. қыркүйекте өткізді. Жарыстағы алғашқы ойынында Сальвадор құрамасын 7-0 есебімен жеңді. Финалда Гватемала құрамасынан 6-0 есебімен жеңілді. Әлем чемпионатына тұңғыш рет 1990 жылы қатысты. Топтық турнирде Бразилиядан ғана ұтылып (0:1), қалған екі қарсыласын (Швеция мен Шотландияны) тізе бүктіріп 1/8 финалға жолдама алды. Аталмыш раундта 1:4 есебімен Чехословакиядан ұтылып қалды. 2002, 2006 жылдарғы әлем чемпионатында топтық турнирден өте алмады. Ал 2014 жылы Италия, Англия, Уругвайлармен өлім тобына түскеніне қарамастан бір матчта да ұтылмады. Әуелі 0:1 есебімен ұтылып тұрып, 3:1 есебімен Уругвайды тізе бүктірді. Екінші турда Италияның өзі қапы қалды — 1:0. Соңғы турда Англиямен ұпай бөлісті. Бұл ойында есеп ашылған жоқ. 1/8 финалда пенальтилер арқылы Грекияны қапы қалдырды да, өз тарихтарында бірінші рет 1/4 финалға шықты. Бұл кезеңде Нидерланд құрамасымен 120 минут бойы айқасты, есеп ашылмады. Пенальтилер сериясында еуропалықтардың жолы болды. Жетістіктері * КОНКАКАФ Алтын кубогы жеңімпазы: 1963. 1969. 1989 * КОНКАКАФ Алтын кубогының финалисі: 2002 Құрама ойыншылары 2018 жылғы әлем чемпионатындағы құрамы Дереккөздер Сілтемелер * [http://www.fedefutbol.org/ Ресми сайты] * [http://www.fifa.com/associations/association=crc/index.html Коста-Рика құрамасы ФИФА сайтында] * [http://www.eloratings.net/Costa_Rica.htm Коста-Рика құрамасы матчары жайлы Eloratings.net сайтында]
Close Up

Close Up - «RCA Records» лэйблымен 2003-жылы шығарылған Элвис Пресли бокс-сеті еді. Бокс-сет 1957 бастап 1972 аралықта шығарылған 4 дисктен жиналған, жалғыз-жарым композициялар еді. Бокс-сет безендірілуі, 48 бетті буклет пен музыкант фотосуретінен, және әр бір тректің нақты түсініктемесінен құралған. Альбом туралы Бокс-сет, уақыттан бұрын шығарылмаған 4 дисктен тұрады. Жалпы композиция саны - 89. * 1-CD, 1950 жылдардағы жазылымдарды сақтайды. Осы жазба өлеңдңрі, тарихта ең алғашқы стериодан ойналып шығарылған композициялар қатарына жатады. * 2-CD, тыңдаушыны, музыкант белсенді түрде кинофильмдарда түсе бастағандағы, голливуд жылдарымен таныстырады. Диск құрамында, музыкалық эстрадада әлі де жарық көрмеген 25 композиция бар. Уақыт өте келе, музыканттың ең алғашқы түсірілген кинофильмдардың саундтрегі болды. «Солдатский блюз», «Голубые Гавайи», «Пылающая звезда» және «Wild in the Country» * 3-CD, «Студии B»-да жасалған атақты 1960 жылдардағы атақты музыкалық сессиялар жинағынанқұралған. Осы дисктің ең танымал композициялары: Surrender, His Latest Flame, The Girl of My Best Friend и Kiss Me Quick * 4-CD, 1972 жылы, Сан-Антониода өткізілген шын концерт музыкасы осы дискта сақталған. Концертте Burning Love, Proud Mary, Polk Salad Annie, How Great Thou Art, An American Trilogy, Suspicious Minds и You Gave Me A Mountain сияқты композициялар орындалған. Композициялар тізімі Диск 1: Unreleased Stereo Masters From The '50s Диск 2: Unreleased Movie Gems Диск 3: The Magic Of Nashville Диск 4: Live In Texas 1972 Дереккөздер Сыртқы сілтемелер * [http://www.rcarecords.com/ rcarecords.com] * [http://www.elvis.com/ Элвис Преслидің ресми сайты] * [http://www.elvisthemusic.com/ Элвис Преслидің музыкасы жайлы сайт]
Қырғыз драма театры

Қырғыз драма театры (Мемлекет Еңбек Қызыл Ту орденді академиялық драма театры) – Қырғыз КСР-інің жетекші драма театры. 1941 жылы Фрунзеде құрылды. Театрдың алғашқы постановкалары – ГИТИС-ті бітірушілердің дипломдық спектакльдері (Шекспирдің «Король Лирі» , А. Островскийдің «Жарлылық ұят емесі») болды. Мұнда Н. Қытаев, С. Жаманов, Д. Күйікова, Б. Қыдыкеева, К. Ешімбеков, М. Рысқұлов, Ш. Түйменбаев т. б. ойнады. Ұлы Отан соғысы жылдары (1941-45) қаһармандық-патриоттық спектакльдер (Тоқомбаевтың «Анты», Жантошевтің «Құрманбегі», Құтыбаев пен Маликовтың «Жаңылы») қойылды. 1957 жылы театр труппасы ГИТИС-тің қырғыз студиясын бітірушілермен молықты. Тарихи-революциялық тақырыпқа құрылған (Жантошевтің «Қаныбегі», Шүкірбековтың «Ақын арманы», сондай-ақ қазіргі өмірді бейнелейтін пьесалар (Жәкиевтің «Әке тағдыры», Бейшеналиевтің «Тау гүлі», Байджиевтің «Төрт адымы», Диқамбаевтың «Нәрлі суы») қойылды. Қырғыз әдебиеті мен өнерінің 1958 жылы Мәскеуде өткен он күндігіне қатысты. 1961 жылы гастрольдік сапармен Қазақстанда өнер көрсетті. Театр репертуарынан классикалық драматургияның (Гогольдің «Ревизоры», Грибоедовтың «Ақыл азабы», Горькийдің «Егор Булычов және басқалары» мен «Васса Железновасы»), қазақ жазушылары (Құсайыновтың «Алдар көсесі», Тәжібаевтің «Жалғыз ағаш орман емесі») мен Шыңғыс Айтматовтың шығармаларының инсценировкалары («Бетпе-бет», «Ана – Жер-ана», «Жәмила», «Шынарым менің, шырайлым менің») орын алды. 1958 жылы Еңбек Қызыл Ту орденімен наградталды. 1971 жылы академиялық театр атағын алды. Театр құрамында КСРО халық артистері Д. Күйікова, Б. Қыдыкеева, Қырғыз КСР халық артистері С. Балқыбекова, А. Боталиев, С. Жаманов, Н. Қытаев, А. Көбегенов, С. Күмішәлиева, А. Құттыбаев т. б. бар. бас режиссері - Қырғыз КСР-інің еңбек сіңірген өнер қайраткері А. М. Торопов. Дереккөздер * Львов Н., Киргизский театр, М., 1953; * Киргизский государственный драматический театр, Фр.,1958.
Бровка Петрусь Устиновичь

Бровка Петрусь Устиновичь(25.06.1905 жылы туған, Витебск облысы, Ушачи ауданы) - белорус кеңес ақыны, Белорусиның халық ақыны, Әлуметтік еңбек ері. БСРО ғылым академиясының академигі. Белорус СЭ-ның бас редакторы. Қысқаша өмірлік биогафиясы * 1962 жылы, Белорусия халық ақыны; * 1972 жылы, әлуметтік еңбек ері; * 1966 жылы, БСРО ғылым академиясының академигі; * 1967 жылы, Белорус СЭ-ның бас редакторы; * 1940 жылы, КОКП мүшесі; * 1931 жылы, Белорус мемлекетті университетін бітіріп шығады; * 1926 жылы, ең алғаш өлеңі жарияланады «Тау мен қырдан асып»; * 1932 жылы, «1914», «Катерина»; * 1957 жылы, «Өзендер қосылғанда» - проза жанырына қосылған үлкен үлес; * 1947 жылы, «Астық» поэмасы, «Москва туралы ойлар», «Халық алғысы», «Аға мен қарындас»→ * 1946 жылы, «Туған үйде→ * 1946 жылы, «Өмір жолы» сияқты жинақтары үшін,→ * 1951 жылы, КСРО мемлекет сыйлығы берілді; * 1962 жылы, «Күндер өтіп барады...» өлеңдер жинағы үшін, Лениндық сыйлық алады; * 1955 - 1962 жылдары, «Отаным», «Әрқашан да Ленинмен бірге», «Иә, қатал күндер өтті», сияқты шығармалары қазақ тіліне аударылды; * КСРО-ның жоғарғы кеңес депутаты болып сайланды; * 3 рет Ленин Оридинімен және Қызыл Жұлдыз, «Құрмет белгісі», ординімен, медальдарымен марапаттандырылған. Дереккөздер Изобразительные произведения, т.1 - 2. http://www.bard.ru/cgi-bin/author.cgi?name=%C1%F0%EE%E2%EA%E0_%CF.&
Stromae

Поль Ван Авер (; 12 наурыз 1985, Брюссель), Stromae (Стромáй) — бельгиялық әнші, рэпер, музыкант және әндер авторы, шыққан тегі руандалық. Сахналық лақап аты Stromae — Maestro сөзінің өзгерген түрі. Биографиясы Stromaeның әкесі — руандиялық, анасы фламанддық. 2000 жылы ол Maestro лақап атын алып, рэп-әлеміндегі жұмысын бастады. Алайда, оның лақап аты оған ұнамай, Stromae деп өзгертеді. 18 жасында Поль JEDI мен (Дидье Жан-Лонган) топ құрады. Содан кейін, олар «Faut qu’t’arrêtes le rap...» әнін жаздырып, бейнебаянын түсіреді. Дегенмен, JEDI дуэтты тастайды. 2006 жылы Stromae Hip-hop Family-ге қатысты, сонымен қатар Juste Debout Benelux-ке қатысты. Оқуының ақысын төлеу үшін, Поль мейрамханада жұмыс істеуге мәжбүр болды. Жеке өмірі Stromae 2011 жылдың маусымында бұрынғы Мисс Бельгия Татиана Сильва Брага Тавареспен қатынастарының бар екенін растады. Олар 2012 жылдың қыркүйегінде қатынастарын үзді. Қазіргі уақытта стилист Корали Барбьемен қарым-қатынаста. Дискографиясы Студиялық альбомдар * Cheese (2010) * Racine carrée (2013) * Multitude (2022) Синглдері *.2003 — «Faut qu’t’arrêtes le rap...»(feat. J.E.D.I.) *.2009 — «C’est Stromae» *.2009 — «Promoson» *.2009 — «Up saw liz» *.2009 — «Alors on danse» *.2010 — «Bienvenue chez moi» *.2010 — «Te quiero» *.2010 — «House'llelujah» *.2010 — «Rail de musique» *.2010 — «Peace or Violence» *.2010 — «Silence» *.2010 — «Je cours» *.2013 — «Papaoutai» *.2013 — «Formidable» *.2013 — «Tous les mêmes» *.2014 — «Ta fête» *.2014 — «Ave Cesaria» *.2014 — «Meltdown» *.2015 — «Carmen» *.2015 — «Quand c'est?» *.2017 — «Repetto X Mosaert» *.2018 — «Défiler» *.2021 — «Santé» *.2022 — «L'enfer» *.2022 — «Fils de joie» *.2022 — «Mon amour» *.2024 — «Ma meilleure ennemie»
Хатынь

Хатынь ( - үй) — Беларусьда 1943 жылғы 22 наурызда нацисттер қолынан жойылған ауыл. Жою барысында 149 ауыл тұрғыны, оның ішінде 75 бала өлтірген. Жазалау операциясың үшін желеуі 22 наурыз күні таңертең партизандар аулыдаң 6 шақырымдай жерде өтіп бара жатқан немістің автоколоннасына оқ атады. Атыс барысында неміс офицері Ганс Вёльке партизандар қолынаң қаза табады. Оның өлімі жауапсыз, жазасыз қалмауы тиіс еді. Содан кейін нацистер және коллаборационистер отряды Хатынь ауылын қоршауға алады. Олар қарияларды, әйелдер мен балаларды айдап әкеліп, қамбаға қамап, сыртынан от қояды. Сыртқы сілтемелер * [http://www.rg.ru/2014/03/04/hatyn.html Хатыньді кім күйдірді] * [http://blogtime.kz/KhanagatNurbol/hatyn-kyrgyny-fashizmnyn-ayuandyk-korinisikatyn-tragediyasy-ksronyn-polyak-ultyna-zhasagan-genocidy.html Хатынь қырғыны]
Арқамүйіз балық

Жер бетінде арқамүйіз - балықтың 40-қа жуық түрі бар. Табиғи ортада ұзындығы 30 см-ге жетеді. Арқамүйіз балық ашық түсте келеді. Арқасы жасыл, бауыры ақ түсті. Көзінің қасында жиектері көкшіл түсті қара жолақтары бар. Құйрығына жақын жерде қара сызықтар өтеді. Ауызы сары түсті. Тістері өте өткір. Теңіз кірпілерін жеуге оңай. Арқамүйіз балықтар жақсы жүзе алмайды. Ұзақ уақыт бойы салқын толқындарында арқа қанаты мен құрсақ қанатын қозғалтып тұрады. Көбеюі өте қарапайым. Дереккөздер
Геологиялық-географиялық әдістер

Геологиялық-географиялық әдістер жеке зерзаттардың жиындық суреттемесін және сипаттамасын құрастырған кезде қолданылады. Мәселен, су ағыстарының белгілі түрінің таралу аймағы ретінде өзенге сипаттама беру үшін оның енін, тереңдігін, ағу жылдамдығын, түбінің қай типке жататынын, еңістігін, түсін және судың мөлдірлігін, т.б. анықтайды, яғни географиялық зер заттың даяр үлгідегі сипаттамасын береді. Топырақ жабынының ерекшілігін айқындау үшін топырақ кескінінің (топырақ қабаттарын көрсететін қазылған шұңқыр) геологиялық әдіс жиі қолданылады. Гляцеологтар мұздықтардың күйін зерттеу кезіде геологиялық-географиялық әдісті пайдаланады. Атап айтқанда, Арктика және Антарктида мұздықтарының еру жылдамдығынна солар бақылау жасайды. Дереккөздер
Физикалық-химиялық әдістер

Физикалық-химиялық әдістер - қандай да болса нысандардың химиялық құрамы мен физикалық табиғатын анықтауға мүмкіндік береді. Қоршаған ортаның айтарлықтай ластауы жағдайында химиялық талдау да бақылауды жүзеге асыруға сенімдік құрал болып табылады. Физикалық-химиялық әдістерді пайдалану тек ластану деңгейін анықтаумен ғана шектелмейді. Табиғат нысандарының табиғи күйіне де солардың жәрдемімен баға береді. Мысалы, бұлақ және минералды су құрамын, топырақтың құрылымы мен құрамын анықтайды. Физикалық-химиялық әдістер географиялық әдістермен бірге атмосфераның, климаттың және т.б. күйін экологиялық тұрғыда зерттеу үшін қолданылады. Дереккөздер
Батава республикасы

Батава республикасы, , (1795-1806 ж.) - Нидерланд жеріндегі республика. 1795 ж. қаңтарда бұл жерге франция республикасының әскерінің кіруі және жергілікті халықтың көтерілісі (1795 ж. қаңтар - наурыз) нәтижесінде құрылды. Республика ежелгі заманда Нидерланд жерін мекендеген батавалардың атымен аталды. Қалың бұқара қолдаған ұсақ және орташа буржуазия ірі сауда буржуазиясымен қиян-кескі күрес жүргізді. Сайлауда (1798 ж. қаңтар) басым дауыс алған радикалды топтар консерваторларды өкімет басынан ығыстырып, конституция (1798 ж.) ұсынды. Оған сәйкес елдегі феодализм қалдығы жойылды. 1798 ж. маусымдағы реакциялық төңкеріс буржуазия-демократиялық шараларды жүзеге асыртпады. 1806 ж. мамыр-маусымда Наполеон І Батава республикасын Голландия корольдығына айналдырып (1806-1810 ж.), өзінің бауыры Луи (Людовик) Бонапартты король етіп жариялады. Дереккөздер
Бас мәзірі

Бастау батырмасын басқаннан кейін бағдарламаларды іске қосуға, құжаттарды ашуға, жүйе баптамаларын өзгертуге, анықтамалық мәліметтерді алуға, қажетті файлдарды табуға және тағы басқа да мүмкіндік беретін Windows бас мәзірі ашылады. Классикалық Windows бас мәзірі мынадай әмірлерді қамтиды: Бағдарламалар, Құжаттар, Баптау, Іздеу, Анықтама және қолдау, жегу. Осылардың әрқайсысы белгілі бір қызмет атқарады. Пайдаланған дебиеттер Қазақстан Республикасында ақпараттық теңсіздікті төмендету бағдарламасы бойынша халықты компьютерлік сауаттылыққа оқыту жөніндегі оқу-әдістемелік құрал 2007ж.
Қонақ (өсімдік)

Қонақ, италия қонағы (лат. Setаria itаlica) - астық тұқымдасына жататын бір жылдық шөптесін өсімдік. Ботаникалық сипаты * Биіктігі 50-100 см. * Сабағы тік, жапырақ қынабы жалаң әрі тегіс болып келеді. * Тілшесі қысқа, қылтанақты. * Жалпақ жапырақтары таспа тәрізді, ұзындығы 1,5 см-дей, екі жағы да бұдырлы, өткір қырлы. * Тамыр жүйесі көп тармақты, жақсы жетілген, 150 см тереңдікке дейін жететіндіктен, ылғалды аса қажет етпейді. Гүлшоғыры - масақ, жалпақтау цилиндр тәрізді, ұзындығы 3 см-ге дейін, көбіне төмен қарай иіліп тұрады. Масағының ұзындығы 2,5-3 мм, айнала қылтанақ өскен. Қылтанағы сарғыш немесе күлгін түсті. * Жемісі - дәнек. Шілде-тамыз айларында гүлдейді. Құрғақшылыққа төзімді, жылу сүйгіш өсімдік. Өсетін жері мен таралуы Жабайы түрі Азияда таралған. Мәдени түрі субтропикалық және қоңыржай климаттық белдеулерде мал азықтық және тағамға пайдалану үшін өсіріледі. Қазақстанның барлық аудандарында өсіріледі және егістікте арамшөп түрінде де кездеседі. Қара, шымды-сортаң және сұр орман топырақтарында жақсы өседі. Өсіп-өнуі және қолданысы Ауа температурасы 5°С болғанда тұқымы өне бастайды, 2,5-4,5 см тереңдікте себеді, жас өскіні суыққа төзімсіз. Қонақты аралас егісте сиыржоңышқа, беде, т.б. бұршақ тұқымдастарымен араластырып егеді. Дән ретінде балауызданған немесе толық пісе бастаған кезде, жасыл шөп ретінде шауып алады. Тағам ретінде қолданылатын (жарма, ұн) және мал азықтық (дән, пішен, шөп) бағалы дақыл. Шөбін, пішені мен сүрлемін малдарға, дәнін барлық ауыл шаруашылығы малдарына және құстарға береді. Тұқымы жарма дайындау үшін тарымен қатар қолданылады. Құнарлы жайылымдық мал азығы. Құрамы * Жасыл шөбінде - 15,5 бірлік калория және 2,1 кг қорытылатын протеин; * Пішенінде - сәйкесінше 5,5 және 3,4; * Дәнінде - 19%-ға тең протеин; * Пішенінде - 12 %-ға тең протеин. Дереккөздер
Атомдардың биогендік өрісі

Биосфераның өмір сүруі үшін тірі ағзаларды "құрылыс материалдармен" қамтамасыз ету қажет. Есте болатын бір жайт: ағзалдық заттардың барлығы фотосинтез немесе хемосинтез үдерісінде бейағзалық заттан түзіледі, ал біріне-бірі өзара айналу соңынан екінші өнім де пайда болады. Егер тірі ағзалар бір күні өз денесіндегі басқа ағза құрамына химиялық элементтерді бермейтін болса, онда ғаламшарда заттарда тез бітіп қалар еді. Тірі ағзалар арқылы 10 миллион жылда бүкіл жер қыртысының массасына тең заттар массасы өтетіні есептеліп шығарылған. Тіршіліктің 4 миллион жылға жуық өмір сүріп келе жатқан еске түсірейік. Сондықтан тірі затқа "шығаратын жол" біреу ғана, ол -химиялық элементтер айналымын немесе атомдың биогендік өрісін ұйымдастыру. Биогендік өрісі тірі зат құрамына енетін элементтердің бірі қалмастан бәрі өзгеріске ұшырады.Солардың негізі екеуін талқылайық. Бұл көміртегі және азот өрісі. Дереккөздер
Дәрежелеу

Дәрежелеу, санның n–дәрежесі — бірдей n көбейткіштердің көбейтіндісі. Дәрежелеу a n =n(рет){a*a*a*a*a……*a болып белгіленеді. Мұндағы a n – дәреже, a – дәреженің негізі, ал n – дәреженің көрсеткіші деп аталады. a 2 – квадрат немесе екінші дәреже, а 3 – куб немесе үшінші дәреже делінеді (a 2 – қабырғасының ұзындығы а-ға тең болатын квадраттың ауданы, а 3 – а-ға тең болатын кубтың көлемі). Дәрежелеудің негізгі амалдары мына формулалар бойынша жүзеге асырылады: a n a m a n+m ; a n /a m a n-m ; (a n ) m a nm . Дәрежелеуді жалпылау: нөлдік дәреже: a 0 1 (a 0 болғанда); теріс дәреже: а -n 1/a n ; бөлшек дәреже a n/m n . Алғашқы сандардың дәрежелері Дереккөздер